stanford-oval/wikipedia huggingface dataset:
Brian Baxter Arroyo López
Ura > Maajoukkueura

| Mitalit> Maa:   Meksiko.Miesten jääkiekko.Pan-Amerikan jääkiekkoturnaus  | Mitalit> Maa:   Meksiko.Miesten jääkiekko.Pan-Amerikan jääkiekkoturnaus  | Mitalit> Maa:   Meksiko.Miesten jääkiekko.Pan-Amerikan jääkiekkoturnaus  | Maa:   Meksiko> Miesten jääkiekko. |
| --- | --- | --- | --- |
|  Hopeaa | México 2014 | jääkiekko |  |
|  Hopeaa | México 2015 | jääkiekko |  |
|  Hopeaa | México 2016 | jääkiekko |  |
Arroyo López edusti Meksikoa II-divisioonan MM-kilpailuissa vuosina 2006, 2007, 2008, 2009 ja 2010, joista viimeisimmässä turnauksessä hän voitti joukkueensa sisäisen piste-, maali- ja syöttöpörssin tehoilla 5+6=11. Arroyo López pelasi myös IIB-divisioonan MM-kilpailuissa vuosina 2012, 2013, 2014, 2015 ja 2016, joista vuosien 2014 ja 2016 turnaukset päättyivät hopeaan ja vuoden 2015 turnaus pronssiin. Hän voitti koko vuoden 2013 turnauksen maalipörssin ja Meksikon sisäisen pistepörssin tehoilla 9+3=12. Arroyo López valittiin turnauksen parhaaksi hyökkääjäksi ja joukkueensa parhaaksi pelaajaksi. Vuoden 2014 turnauksessa hän ylsi tehoilla 3+4=7 Meksikon sisäisen pistepörssin kolmen muun pelaajan kanssa jaetulle kärkisijalle. Vuoden 2016 turnauksessa Arroyo López oli joukkueen paras maalintekijä kahdeksalla osumallaan.
Arroyo López pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa. Ensimmäisessä turnauksessa hän oli Meksikon paras pistemies ja maalintekijä tehoilla 5+3=8. Arroyo López pelasi myös Pan-Amerikan jääkiekkoturnauksessa vuosina 2014, 2015 ja 2016, joista kaikki turnaukset päättyivät hopeaan. Hän voitti vuoden 2015 turnauksen pistepörssin 21 tehopisteellään.
Carlo Chendi

Carlo Chendi toukokuussa 2013
Angelo Carlo Chendi (10. heinäkuuta 1933 – 12. syyskuuta 2021) oli italialainen sarjakuvapiirtäjä ja yksi tunnetuimmista ja tuotteliaimmista italialaisista Disney-taiteilijoista. Hän kirjoitti vuodesta 1952 lähtien satoja tarinoita Disneyn hahmoista.
Hän muutti jo nuorella iällä Rapallon Ferrarasta Liguriaan, jossa hän aloitti uransa sarjakuvataiteilijana, ja hänestä tuli yksi niin sanotun Rapallon koulun pilareista, maestro Luciano Bottaron ja ystävänsä Giorgio Rebuffin ohella.
Chendi loi ja teki tunnetuksi joitakin Disney-hahmoja italialaiseen Topolino-lehteen. Hänen kehittämänsä on muun muassa Rankku Kanuuna, jonka alkuperäinen nimi Umperio Bogarto sekä hahmon vaatetus viittaavat Humphrey Bogartiin. Chendi oli tuomassa myös Hekla-velhoa Topolinoon. Carl Barks oli sitä ennen piirtänyt hahmon vain yhteen sarjakuvaan.
Burundin kansalliskirjasto

| Burundin kansalliskirjasto> Bibliothèque nationale du Burundi National Library of Burundi |
| --- | --- |
Osoite:  P.O. Box 1095, Bujumbura, Burundi
Sijainti:  Bujumbura, Burundi
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Burundin kansalliskirjasto (ransk. Bibliothèque nationale du Burundi, engl. National Library of Burundi) on Bujumburan kaupungissa toimiva Burundin kansalliskirjasto. Kirjasto on hallinnollisesti maan nuoriso-, urheilu- ja kulttuuriministeriön alainen laitos.
Kansalliskirjasto perustettiin 20. syyskuuta 1989, ja sillä on käytössään pienehkö kirjastorakennus. Kansalliskirjaston ja kansallisarkiston perustamista Burundiin oli suositeltu esimerkiksi jo Unescon vuonna 1969 julkaisemassa kansallisen kulttuurimuseon perustamista arvioineen raportin yhteydessä.
Yhdistyneiden kansakuntien erityisjärjestö Unescon mukaan Burundin 15 vuotta täyttäneestä väestönosasta oli 61,6 prosenttia (vuonna 2014) lukutaitoisia.
Aiheesta muualla

Kuvia Burundin kansalliskirjastosta (Arkistoitu – Internet Archive) (englanniksi)
Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (englanniksi) (sciencedirect.com)
Carl Emil Holmberg

Emil Holmberg
Carl Emil Holmberg (10. kesäkuuta 1864 – 4. tammikuuta 1943) oli suomalainen diplomi-insinööri, professori ja valtiopäivämies.
Henkilöhistoria

Holmbergin vanhemmat olivat tehtailija Carl Johan Holmberg ja rouva Amalia Maria o.s. Tallberg. Hän oli naimisissa vuodesta 1896 Agnes Charlotta Holmbergin (o.s. Jauckens) kanssa. Holmberg oli Teknillisen korkeakoulun professori 1908–1927, rakennusinsinööriosaston johtaja 1913–1927. Hän laati Tie- ja vesirakennushallituksen toimeksiannosta ehdotuksen Suomen ensimmäiseksi tarkkavaaitukseksi ja osallistui sen toteutukseen 1892 ja 1894–1895. Hän julkaisi kirjoituksia rautatierakennuksen alalta.
Holmberg oli Helsingin kaupunginvaltuuston jäsen useaan otteeseen ja porvarissäädyssä Loviisan edustaja valtiopäivillä 1897, 1899 ja 1900 ja Helsingin edustaja valtiopäivillä 1904–1905.
Julkaisuja

Lovisa-Vesijärvi järnväg. Frågans historik: Kostnadsförslag för banans anläggning. Exploitationskostnader. Räntabiblitetsberäkningar. Tekniska bestämningar (1897)
Lovisa-Vesijärvi järnväg: Spårvidd 0,75 meter. Längd 82 kilometer. Byggd under åren 1898–1900. Redogörelse öfver arbetets planläggning och utförande samt öfver banans trafikering under åren 1901, 1902 och 1903, jämte 109 planscher (1905)
Järnvägsöfverbyggnad (1919)
Järnvägsrälser använda i Finland under åren 1862–1912 (1920)
Järnvägsbyggnader i Finland under åren 1900–1930 (Tekniska vetenskapsakademien i Finland. Acta. Bd. 8. 1931)
Ceedeeeepee

| Ceedeeeepee Ritarikunta |
| --- | --- | --- |

EP-levyn tiedot
 Julkaistu: 6. kesäkuuta 2000
 Tuottaja(t): Ritarikunta
 Tyylilaji: rap
 Levy-yhtiö: Omakustanne
Ritarikunnan muut julkaisut
|   | Ceedeeeepee 2000 | Saranat avaavat sanat 2001 |
Ceedeeeepee on rap-yhtye Ritarikunnan 6. kesäkuuta 2000 omakustanteena julkaistu EP.
Kappaleet

Ei voittoo
Kiire
Ritarikunta ratsastaa taas
Pätkä
Hip Hop -paskaa
Bongaa melodia
Joojoojoo (Pää hajoo) Osa 1
Turhautuneet urpot
Carl Theodor Mellgren

Carl Theodor Mellgren (8. toukokuuta 1836 Tukholma – 10. syyskuuta 1905 Tukholma) oli ruotsalainen Venäjällä työskennellyt arkkitehti ja akateemikko.
Mellgrenin vanhemmat olivat mitalinkaivertaja Karl Magnus Mellgren ja Natalia Hjorth. Hän sai ylioppilastodistuksen yksityisesti 1854 ja opiskeli sitten Helsingin teknillisessä reaalikoulussa ja Tukholman taideakatemiassa valmistuen arkkitehdiksi.
Mellgren toimi Moskovan kenraalikuvernöörin virkamiehenä 1877–1891 ja hän oli samalla kuvernementinhallinnon rakennusosastolla teknikkona. Hänet aateloitiin Venäjällä 1888 ja hän sai valtioneuvoksen arvonimen.
Rakennuksia

Brofeldtin talon muutostyöt, Helsinki 1863
Kirjallista tuotantoa

Nordiska välgörenhetsföreningens i Moskva kalender för skottåret 1892 ; sammanstäld af Theodor Mellgrén. Åbo 1892
Cherie Blair

Cherie Blair (o.s. Booth)
Cherie Blair (s. 23. syyskuuta 1954 Bury, Lancashire, Englanti) tai Cherie Booth on englantilainen asianajaja. Hän on Britannian entisen pääministeri Tony Blairin vaimo.
Kun Cherie oli kahdeksan vuotta vanha, hänen isänsä näyttelijä Tony Booth jätti Cherien äidin. Boothin ja hänen siskonsa Lyndseyn kasvattivat heidän äitinsä Gale ja isoäiti Vera Booth. Perhe oli katolinen ja Booth ja hänen siskonsa kävivät katolilaista koulua.
Booth opiskeli lakia London School of Economicsissa. Vuonna 1976 valmistuessaan asianajajaksi Booth tapasi tulevan miehensä, Tony Blairin. He avioituivat 29. maaliskuuta 1980 ja heillä on neljä lasta: Euan (s. 1984), Nicky (s. 1985), Kathryn (s. 1988) ja Leo (s. 2000).
Vuonna 1995 Booth sai Queen's Counsel -arvonimen, joka annetaan arvostetulle ja kokeneelle asianajajalle. Hän sairastui vuoden 2009 pandemian aikana sikainfluenssaan.
Aiheesta muualla

Kuvia tai muita tiedostoja aiheesta Cherie Blair Wikimedia Commonsissa
Cedrik-Marcel Stebe

| Cedrik-Marcel Stebe |
| --- | --- |

Henkilötiedot
Syntynyt: 9. lokakuuta 1990 (ikä 34)
Kansalaisuus:   Saksa
Tennispelaaja
Pituus:  183 cm
Paino:  69 kg
Kätisyys:  vasen
Ammattilaisena:  2010–
Palkintorahat:  1 547 565 USD
Kaksinpeli
Paras sijoitus:  71. (13.2.2012)
Voitot/tappiot:  32–50
Grand Slam -turnauksissa
Australian avoimet:  1. kierros (2012, 2013, 2018)
Ranskan avoimet:  2. kierros (2012)
Wimbledon:  1. kierros (2011, 2012)
Yhdysvaltain avoimet:  2. kierros (2012, 2017)
Nelinpeli
Voitot/tappiot:  2–8
Aiheesta muualla
www.cedrikstebe.com
ITF
ATP
Cedrik-Marcel Stebe (s. 9. lokakuuta 1990 Mühlacker) on saksalainen tennispelaaja. Parhaimmillaan hän on ollut kaksinpelissä ATP-listan sijalla 71 helmikuussa 2012. Junioreiden maailmanlistalla Stebe oli parhaimmillaan kuudentena syyskuussa 2008.
Heinäkuussa 2011 Stebe eteni puolivälieriin MercedesCup-turnauksessa voitettuaan Nikolai Davydenkon ja Fabio Fogninin. Puolivälierissä hän hävisi Pablo Andújarille. Seuraavalla viikolla hän voitti Saksan avointen ensimmäisellä kierroksella Juan Carlos Ferreron ja toisella kierroksella jälleen Davydenkon. Kolmannella kierroksella hän hävisi Fernando Verdascolle. Stebe voitti kauden 2011 päätteeksi ATP-haastajakiertueen finaaliturnauksen, jonka loppuottelussa hän voitti Juan Ignacio Chelan.
Aiheesta muualla

Cedrik-Marcel Steben kotisivut
Cedrik-Marcel Stebe profiili ATP:n kotisivuilla
Chancer

Chancer oli englantilainen televisiosarja nuoresta ja komeasta huijarista jota näytteli englantilainen näyttelijä Clive Owen. Chancer toimi Owenin läpimurtona suurempiin TV- ja elokuvarooleihin.
Ohjelmaa katsoi sen esitysaikanamilloin? noin yhdeksän miljoona ihmistä.[lähde? ]
Bussimetro

Pääkaupunkiseudun bussimetrojärjestelmää (runkolinja 550) eristetyllä osuudella Maaherrantiellä vuonna 2006.
Saksalainen bussimetro
Bussimetro (engl. Bus Rapid Transit, BRT) on suurelta osalta muusta liikenteestä erotettu bussijärjestelmä kaupunkiliikenteessä. Bussimetron kalustona käytetään kaupunkiliikenteeseen soveltuvia linja-autoja tai johdinautoja.
Bussimetron ominaisuudet

Bussimetrojärjestelmä poikkeaa tavanomaisesta kaupunkilinja-autoliikenteestä ennen kaikkea etuisuuksienselvennä takia. Bussimetroliikenne on pääosin omalla kaistallaan, osaksi eri tasossa kuin muu liikenne ja sillä on liikennevaloetuuksia. Bussimetrojärjestelmistä yleensä vain keskeinen runko-osa on varustettu tehokkain etuuksin ja sillä kulkee useita linjoja jotka tulevat väylälle eri suunnista.
Bussimetrojärjestelmässä voidaan käyttää kaksinivelbusseja tai johdinautoja. Bussimetrojärjestelmissä käytetään usein myös erilaisia pakko-ohjausjärjestelmiä, joissa bussia ohjaa kisko, korotettu reunakivi tai optinen ohjaus. Bussimetroja on esitelty erityisesti Pohjoismaissa, Yhdysvalloissa ja Britteinsaarilla edullisempana vaihtoehtona pikaraitiotielle ja esimerkiksi Tukholman keskustan bussimetro on toteutettu nimenomaan raitiotieliikenteen sijasta[lähde? ]. Helsingin runkolinjat 550 ja 560 on toteutettu pikaraitiotietä edeltävänä kehitysvaiheena.
Pohjoismaissa perinteiseen dieselbussiteknologiaan perustuvat bussimetroratkaisut ovat menestyneet hyvin. Matkustajamäärät ovat nousseet ja liikennöintikustannukset matkustajaa kohden ovat edullisia. Tukholmassa, Göteborgissa ja Helsingissä runkobussilinjoilla matkustajamäärän kasvu on ollut niin suurta, että bussijärjestelmien maksimikapasiteetti on saavutettu.
Pakko-ohjattujen bussimetrojen käyttökokemukset Saksassa ja Ranskassa ovat olleet ristiriitaisia. Bussimetrojen arvostelijat ovat esittäneet, että hintaetu on vain näennäinen ja bussin korkeat liikennöintikustannukset tekevät bussimetrosta raitiotietä kalliimman. Kokonaan eritasoinen bussiväylä voi olla jopa pikaraitiotietä kalliimpi. Bussimetrotyyppisiä järjestelmiä voidaan pitää perusteltuina kohtuullisilla liikennemäärillä. Sen sijaan vaikuttaa siltä, että hyvin korkeilla liikennemäärillä ne eivät korvaa kaupunkiraideliikennettä.
Bussimetrojärjestelmiä

Suomessa bussimetroksi voidaan luonnehtia runkolinjoja 550 ja 560 sekä Länsiväylän bussikaistoja.[lähde? ] Tämä linjaselvennä on suunniteltu siten, että se voidaan muuttaa raitiotieksi myöhemmässä vaiheessa. Tampereella bussimetroa on esitetty paikallisen raitiotien vaihtoehdoksi.
Bussimetrot, usein nimityksellä runkolinja, ovat suosittu liikenneratkaisu Ruotsin suurissa ja keskisuurissa kaupungeissa. Tukholman keskustaan toteutettu Stomlinjet, bussilinjat 1, 2, 3 ja 4, ovat luonteeltaan bussimetroja. Niitä liikennöidään sinisillä kaksinivelbusseilla. Jönköpingin kaupunkiin on toteutettu runkolinjaverkko, joka kattaa bussilinjat 1, 2 ja 3. Göteborgissa runkobussilinjat 16 ja 17 kulkevat osittain samoja kaistoja pitkin raitiotien kanssa. Lundin kaupunkiin on toteutettu erillinen joukkoliikenneväylä Lundalänken, joka on bussimetron luonteinen.  Ruotsissa useimmat bussimetrot on suunniteltu siten, että ne voidaan kuormituksen kasvaessa muuttaa raitiotieksi. Ainakin Tukholman linja 4 ja Göteborgin linjan 16 pohjoisosa muutetaan todennäköisesti lähimmän vuosikymmenen aikana raitiotieksi. Norjassa bussimetro on toteutettu Kristiansandin kaupunkiin.
Saksassa Oberhausenin kaupungin tärkeimmät runkolinjat kulkevat välillä Sterkrade - Neue Mitte - Oberhausen muusta liikenteestä erotetulla reitillä, jolla kulkevat myös linjan 112 raitiovaunut. Tämä bussimetrojärjestelmä on rakennettu 1996. Essenissä bussilinjat 145, 146 ja 147 on varustettu pakko-ohjauksella 1980-luvulla. Järjestelmästä on kuitenkin tarkoitus luopua. Ranskassa Nancyssä ja Caenissa on otettu käyttöön 2000-luvun alussa Bombardierin TVR - teknologiaan perustuvat bussimetrot, joita on markkinoitu "kumipyöräraitiovaunuina". Järjestelmien hinta oli korkea ja käyttökokemukset ovat olleet huonoja.
Yhdysvalloissa Bostonissa on käytössä bussimetro nk. Silver Line ja Pittsburghissa on laaja bussiväyläverkko. Kanadan Ottawassa on laaja bussiväyläverkko. Australian Adelaidessa on pakko-ohjaukseen perustuva bussimetro. Kaikkein tunnetuin bussimetrojärjestelmä on Brasilian Curitiban pikabussiverkko, jota bussimetron kannattajat pitävät kaikkein parhaana bussimetrojärjestelmänä. Linjastosta tosin osa tullaan korvaamaan pikaraitiotiellä. Ecuadorin Quitossa on johdinautoihin perustuva bussimetro, El Trole.
Aiheesta muualla

Wikimedia Commonsissa on kuvia tai muita tiedostoja aiheesta .
Pakko-ohjattujen bussien teknologian esittely www.kaupunkiliikenne.net - sivulla
Bussimetrojen arvostelua www.lightrail.now - sivulla
California Memorial Stadium

| California Memorial Stadium> Memorial Stadium |
| --- | --- |

Rakennuksen tiedot
Sijainti:  Berkeley, Kalifornia,  Yhdysvallat
Rakennustyöt aloitettu:  1921
Avattu:  1923
Omistaja:  Kalifornian yliopisto, Berkeley
Kustannukset:  1,4 miljoonaa (USD)
Arkkitehti:  John Galen Howard
Katsojakapasiteetti
 71 799 
Lisää rakennusartikkeleitaArkkitehtuurin teemasivulla
California Memorial Stadium (Usein pelkästään Memorial Stadium) on amerikkalaiseen jalkapalloon suunniteltu stadion Berkeleyssä Kalifornian yliopiston kampusalueella. Yliopiston urheilujoukkue Golden Bears käyttää Memorial Stadiumia kotikenttänään.
Memorial Stadium avattiin alun perin vuonna 1923. Se listattiin National Register of Historic Places -listalle 27. marraskuuta 2006. Nykyisin stadionin katsojakapasiteetti on 71 799 henkilöä, mikä tekee siitä Pohjois-Kalifornian suurimman jalkapallostadionin.
Aiheesta muualla

Kuvia tai muita tiedostoja aiheesta California Memorial Stadium Wikimedia Commonsissa
Bugandan kuninkaallinen mausoleumi

| Bugandan kuninkaallinen mausoleumi |
| --- | --- |
 Bugandan kuninkaallinen mausoleumi
Maailmanperintökohde
Sijainti:  Uganda  0°20′55″N, 32°33′5″E
Tyyppi:  kulttuuri
Kriteerit:  I, III, IV, VI
Tunnusnumero:  1022
Valintahistoria
Valintavuosi:  2001
Merkitty vaarantuneeksi:  2010–2023
 Bugandan kuninkaallinen mausoleumi
Bugandan kuninkaallinen mausoleumi on Unescon maailmanperintökohde Ugandassa maan pääkaupungissa Kampalassa. Mausoleumi sijaitsee Kasubi-kukkulalla, ja sinne on haudattu neljä Bugandan kuningaskunnan kabakaa, eli kuningasta. Kuningasten hautarakennus tuhoutui lähes täysin tulipalossa maaliskuussa 2010. Rakennus entisöitiin, ja korjaustyöt valmistuivat kesällä 2023.
Historia

Vuosina 1836–1856 vallassa ollut Buganda-kuningas Suuna II rakennutti Kasubiin hallintopalatsinsa. Hänen poikansa Mutesa I rakennutti Kasubiin myös oman palatsinsa vuonna 1882. Mutesa I kuoli vuonna 1884, ja hänet haudattiin kokonaisena Kasubin palatsiin. Mutesan seuraaja Mwanga II kuoli vuonna 1903 Seychelleillä. Hänen ruumiinsa tuotiin takaisin Bugandaan 1910, ja hänet haudattiin samaan palatsiin kuin isänsä. Tapa vahvistui edelleen, kun Mwangan poika Daudi Cwa II haudattiin sinne 1939. Neljäs Kasubiin haudattu kabaka oli Mutesa II, joka kuoli 1969 Lontoossa maanpaossa.
Mausoleumi tuhoutui lähes täysin tulipalossa 16. maaliskuuta 2010. Tulipalon syytä ei vielä tiedetä, mutta tuhopolttoakin epäillään syttymisen aiheuttajaksi. Bugandan kuningaskunnan tiedottajan mukaan tulipalo oli hyökkäys koko Bugandan kuningaskuntaa vastaan. Sammutustöiden ansiosta tuli ei ehtinyt tuhoamaan kokonaan rakennuksen pyhää hautakammiota, ja kuninkaiden haudat säilyivät koskemattomina.
Ugandan presidentti Yoweri Museveni ja Bugandan nykyinen kabaka Muwenda Mutebi II vierailivat palopaikalla 17. maaliskuuta. Ennen presidentti Musevenin vierailua paikalla puhkesi mellakoita. Turvallisuusjoukot yrittivät hajottaa väkijoukkoa, jotta presidentti pääsisi alueelle. Bugandan informaatioministerin mukaan turvallisuusjoukot ampuivat kolme ihmistä.
Presidentti Museveni lupasi Ugandan hallituksen auttavan mausoleumin uudelleenrakentamisessa. Unescon pääjohtaja Irina Bokova ilmoitti myös, että Unesco on valmiina tarjoamaan asiantuntija-apua vaurioiden arviointiin ja korjausten suunnitteluun.
Mausoleumi asetettiin vuonna 2010 vaarantuneiden maailmanperintökohteiden luetteloon, mikä mahdollisti laajamittaisen restaurointityöt. Ugandan viranomaiset johtivat Unescon avustuksella kunnostusta, ja työt valmistuivat kesällä 2023. Myöhemmin samana vuonna Unesco totesi restauroinnin onnistuneen, ja mausoleumi otettiin pois vaarantuneiden maailmanperintökohteiden listalta.
Historia > Mausoleumiin haudatut kabakat

Muteesa I (1835–1884)
Mwanga II (1867–1903)
Daudi Chwa II (1896–1939)
Mutesa II (1924–1969).
Kasubin rakennukset

Buganda-kuninkaiden haudat sijaitsevat Kasubi-kukkulalla Kampalassa. Ne ovat kukkulan laella ja sen itäisillä rinteillä. Kohde on suuruudeltaan noin 30 hehtaaria. Siihen kuuluu kolme osa-aluetta: päähauta huipun läntisellä reunalla, haudan takana olevat hautausmaat ja rakennukset sekä maanviljelyyn tarkoitettu alue haudan itäpuolella.
Rakennus, johon kabakat on haudattu, on pohjaltaan ympyrän muotoinen ja kupolimainen. Sen halkaisija on 31 metriä ja sisäkorkeus 7,5 metriä. Se on rakennettu puusta, ja siinä on olkikatto. Rakennus on jaettu kahteen osioon. Varsinaiseen hautapaikkaan ei pääse kuin tietyt henkilöt, kuten kuninkaiden lesket ja kuninkaallisen perheen jäsenet. Rakennuksessa on monia voimakkaita esineitä, kuten rumpuja, keihäitä, kilpiä, mitaleja ja kuninkaiden kuvia.
Hautarakennuksen edessä on D:n muotoinen tyhjä piha, jota ympäröi ruokoaita. Aita yhdistää myös pihan reunoilla olevat muut rakennukset toisiinsa. Muita rakennuksia pihan ympärillä on yhdeksän, ja niistä viisi oli varattu kabakoioden leskille. Pihaan pääsee pienestä aitaan tehdystä aukosta. Koko alueen länsireunalla on portti, josta pääsee alueelle. Sen jälkeen on pienempi piha, ennen kuin päästään suureen pihaan. Pienemmässä pihassa on myös rakennus, jossa säilytetään kuninkaallisia rumpuja.
Pääpihan jälkeen on alue, jossa on suuri joukko muita rakennuksia: taloja, kuninkaallisia hautoja ja hautausmaa sekä maanviljelyyn liittyviä rakennuksia. Tämä alue on pyhä, ja sinne on pääsy vierailijoilta kielletty.
Kaavakuva Kasubin rakennuksista.
Centralbanken for Norge

Pankin entinen pääkonttori Oslon Kirkegatalla (W. Hansteen ja H. Bull, 1921).
Centralbanken for Norge oli norjalainen pankki, joka perustettiin vuonna 1900 ja kasvoi yhdeksi maan suurimmista. Se joutui kuitenkin 1920-luvulla vaikeuksiin, ja valtion sekä muiden pankkien tukiyrityksistä huolimatta se ajautui selvitystilaan. Pankki lakkautettiin vuonna 1935.
Centralbanken for Norgen 55 560 000 Saksan markan arvoinen šekki.
Aiheesta muualla

Kuvia tai muita tiedostoja aiheesta Centralbanken for Norge Wikimedia Commonsissa
Cheremule

| Cheremule (Cherèmule) |
| --- | --- |

 Sijainti Sassarin maakunnassa
 Cheremule
 Koordinaatit: 40.505°0′0″N, 8.724°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  24,25 km²
Korkeus:  540 m
Väkiluku:  434
Aikavyöhyke:  UTC+1
 – Kesäaika:  UTC+2
Postinumero:  07040
Suuntanumero(t):    079
Rekisterikilpi:  SS
 
 http://www.comune.cheremule.ss.it/ 
Infobox OKVirheellinen NIMI-arvo: 
Cheremule (sardiksi Cherèmule) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 434 asukasta (vuonna 2016) ja sen pinta-ala on 24,25 neliökilometriä. Se sijaitsee 540 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Cheremule Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Bubi (huuhkaja)

Bubi Olympiastadionilla kesäkuussa 2007.
Bubi on huuhkaja, jonka innoittamana Suomen jalkapallomaajoukkuetta alettiin kutsua Huuhkajiksi. Bubista tehtiin useita havaintoja Helsingin Olympiastadionilla vuonna 2007, ja suurempaan julkisuuteen se nousi lennettyään kentälle 6. kesäkuuta 2007 pelatussa Suomen ja Belgian välisessä EM-karsintaottelussa. Kaupunkitoimittajien yhdistys valitsi Bubin vuoden kaupunkilaiseksi 2007.